Lise Fougner

Lise Margrethe Houm (født Fougner 13. september 1915 i Drammen, død 17. januar 2004 i Bærum) var en norsk motstandskvinne, oversetter og forskningsformidler. 

Hun var datter av Ragnhild Klaveness og overingeniør Bjørn Fougner.  Faren var av Fougner (slekt) og moren av Klaveness (slekt). Lise ble gift i 1945 med Philip Houm som hun også fikk barn med.

Andre verdenskrig 
 
Under krigen ble hun som student med i sekretariatet i motstandsgruppen Grimelundskretsen. Der var hun også kurér av blant annet illegal informasjon mellom motstandsgruppen i Oslo og Stockholm. Etter å ha flyktet til Sverige arbeidet hun ved Den norske Stockholm-legasjonens pressekontor resten av krigen. Pressekontoret var et viktig bindeledd mellom norsk motstand og eksilregjeringen i London.

Etter krigen 

Etter hjemkomsten til Norge oversatte hun en del anerkjent litteratur fra engelsk og fransk til norsk. Hun var medstifter av Norsk oversetterforening i 1948.

Se også 
 Fougner (slekt)

Referanser

Litteratur 

 

Norske motstandsfolk under andre verdenskrig
Personer fra svensketrafikken 1940–1945